**Orientēšanās sacensību „EKO-loģiskais skrējiens” nolikums**

1. **Mērķis**
   1. Iesaistīt Liepājas Universitātes (turpmāk LiepU) studentus, darbiniekus, mācībspēkus radošās aktivitātēs
   2. Veicināt jauniešu vēlmi iepazīt pilsētvidi un tās kultūras vērtības sportiskā garā.
2. **Organizators**

LiepU Studentu padome un LiepU studiju programmas komunikācijas vadība 1. kursa studenti.

1. **Sacensību norises laiks un vieta**

2012.gada 23. maijs plkst. 15:30 Dienesta viesnīcas pagalmā līdz plkst. 20:00.

1. **Dalībnieki**

Orientēšanās sacensībās aicināti piedalīties LiepU studenti, darbinieki un mācībspēki. Dalībnieku skaits vienā komandā - 4.

1. **Pieteikšanās kārtība**
   1. Pieteikšanās sacensībām no 2012. gada 17. maija līdz 2012.gada 22. maijam, plkst. 12:00
   2. Pieteikties iespējams aizpildot pieteikuma anketu Studentu padomē, 125. kab, vai Dienesta viesnīcas 203. istabiņā.
2. **Noteikumi**
   1. Sacensībās var piedalīties LiepU studenti, mācībspēki un darbinieki.
   2. Sacensību atklāšanas laikā katra komanda tiek iepazīstināta ar trases noteikumiem un 10 kontrolpunktu apmeklēšanas secību, kontrollaiks 2 stundas.
   3. Sacensību dalībnieks par savu drošību atbild pats.
   4. Par nelaimes gadījumiem organizatori neuzņemas atbildību.
   5. Ar pieteikuma iesniegšanu dalībnieks apstiprina, ka ir iepazinies ar nolikumu un uzņemas pilnu atbildību par savu drošību.
   6. Sacensību organizatori neuzņemas atbildību par trešajām personām nodarīto kaitējumu sacensību laikā, ja tas saistīts ar dalībnieku personisko rīcību.
   7. Konkursa organizatori garantē, ka dalībnieku personiskā (konfidenciālā) informācija trešajām personām netiks izpausta.
3. **Sacensību norise**
   1. Reģistrēšanās sacensībām 23. maijā no plkst. 15:30 līdz plkst. 15:50.
   2. Plkst. 15:50 sacensību atklāšana, instruēšana un orientēšanās materiālu izdale.
   3. No plkst. 16.00 līdz plkst. 18.00 dalībnieki sacenšas, orientējoties pa pilsētvidi, apmeklējot dažādus kultūras, mākslas, izklaides un vides objektus un izpildot dažādus uzdevumus.
   4. Plkst. 18.00 finišējušo dalībnieku reģistrēšana.
   5. Plkst. 19:30 apbalvošana.
4. **Vērtēšana**

Komandām tiks piešķirts viens punkts par katru apmeklēto kontrolpunktu. Ja punktu skaits komandām sakrīt, vērā tiek ņemts finišēšanas laiks.

1. **Apbalvošana**

Pēc punktu skaita tiek izšķirtas pirmās trīs vietas, kuras iegūst apbalvojumus. Tiek apbalvots atraktīvākais dalībnieks un atraktīvākā komanda. Tiek vērtēts arī komandas noformējums.

1. **Informācija**

Sīkāka informācija par sacensībām pieejama rakstot uz e-pastu [kristiana.kalnina@gmail.com](mailto:kristiana.kalnina@gmail.com) kā arī zvanot pa tālruni 29375587.